
ΕΦΗΜΕΡΙΣ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1276 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Ρυμοτομικού Σχεδίου Τρίπολης Ν. Αρκαδίας. 1 

Καθορισμός ορίων, όρων και περιορισμών δόμησης του οικισμού 
ΑΣΩΜΑΤΑ της Κοινότητας Αγίας Βαρβάρας του Νομού Ημα¬ 
θίας. 2 

Έγκριση διόρθωσης ασυμφωνίας της οικοδομικής γραμμής επί της 
οδού Γιαννιτσών στο Τμήμα μεταξύ των οδών Νέστου και Β. 

Τσορλίνη, Ν. Θεσσαλονίκης. 3 

Αναγνώριση της υφιστάμενης δημοτικής οδού που ενώνει τον οικι¬ 
σμό Ατσιμπραγά του Δήμου Αγ, Νικολάου Ν. Λασιθίου με την 
επαρχιακή οδό Αγ. Νικολάου - Ελούντας ως μοναδικής τοιαύ- 
της.1. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1813 (1) 

Τροποποίηση Ρυμοτομικού Σχεδίου Τρίπολης Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 


70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το αριθ. 1018/71 Ν. Δ/γμα (ΦΕΚ 
220/Α) και με την παράγρ. 3 του άρθρου 34 του Ν.Δ. 1577/85 (ΦΕΚ 
210/Α). 

3. Τις διατάξεις του αριθ. 183/86 Π. Δ/τος (ΦΕΚ 70/Α) και ειδι¬ 
κότερα το άρθρο 1. 

4. Την αριθ. 125/86 γνωμοδότηση του Συμβουλίου ΧΟΠ του Νο¬ 
μού Αρκαδίας (πρακτικό Νο 3/3.7.87 ΘΕΜΑ Ιο). 

5. Τη 292/86 απόφαση του Δημ. Συμβουλίου Τρίπολης περί μετα¬ 
τόπισης της οδού Ηφαίστου στα Ο.Τ. 139-139 α και 139 β, αποφασί¬ 
ζουμε: 

Την τροποποίηση του σχεδίου πόλεως Τρίπολης στα Ο.Τ. 139-139α 
και 139β και τη μετατόπιση της οδού Ηφαίστου σύμφωνα με τη 
292/86 απόφαση του Δημοτικού Συμβουλίου Τρίπολης και όπως φαί¬ 
νεται στο από 16.7.86 τοπογραφικό διάγραμμα του Πολ. Μηχ/κού 
Λουκά Τεριακή που συνοδεύει την παρούσα. 

Η απόφαση αυτή ισχύει από της δημοσιεύσεώς της στην Εφημερίδα 
της Κυβερνήσεως. . 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Τρίπολη, 17 Νοεμβρίου 1987 
Ο Νομάρχης 
ΓΡ. ΝΙΩΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΕΠΑ οικ. 413 (2) 

Καθορισμός ορίων, όρων και περιορισμών δόμησης του οικισμού ΑΣΩ- 

ΜΑΤΑ της Κοινότητας Αγίας Βαρβάρας του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181 Δ/ 
3.5.1985) «περί τρόπου καθορισμού ορίων οικισμών της Χώρας μέχρι 
2.000 κατοίκους, κατηγορίες αυτών και καθορισμός όρων και περιορι¬ 
σμών δόμησης», όπως τροποποιήθηκε με το από 14.2.1987 Π. Δ/γμα 
(ΦΕΚ 133Δ/23.2.1987). 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις των 
σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

5. Την από 10.11.1987 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο δέκατο όγδοο (18ο) πρακτικό του 
πράξη δεύτερη (2η). 

6. Τις αριθ. 30/1987 και 57/1987 αποφάσεις του Κοινοτικού Συμ¬ 
βουλίου της Κοινότητας Αγίας Βαρβάρας. 

7. Το έγγραφο Γ. 29557/2769 οικ./8.4.1986 Υπουργείο ΠΕ.- 
ΧΩ.ΔΕ., Δ/νση Γ1-Γ3, Τμήμα Ομάδα χωριών. 

8. Την αριθ. οικ. 3106/20.6.1986 απόφαση Νομάρχη Ημαθίας 
«καθορισμός μεγίστου επιτρεπόμενου ύψους κτισμάτων στους οικισμούς 
του Ν. Ημαθίας με εγκεκριμένο σχέδιο και με πληθυσμό κάτω των 
5.000 κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/1985. 

10. Την εγκύκλιο 14/1987 του ΥΑουργείου ΠΕ.ΧΩ.Δ.Ε./ 
ΠΕΡΠΑ, αποφασίζουμε: 

I. Κατατάσσουμε τον οικισμό ΑΣΩΜΑΤΑ στην κατηγορία αδιάφο¬ 


ρος, δυναμικός, συνεκτικός, μεσαίος. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους γενικούς και ειδικούς όρους και 
περιορισμούς δόμησης εντός του υφισταμένου εγκεκριμένου ρυμοτομι¬ 
κού σχεδίου (διότι η γραμμή που καθορίζει το όριο του οικισμού ταυτίζε¬ 
ται με το όριο του εγκεκριμένου ρυμοτομικού σχεδίου): 

α. Ελάχιστο πρόσωπο 13,00 μ. 

Ελάχιστο εμβαδό 300,00 μ 2 . 

Κατά παρέκκλιση θεωρούνται άρτια τα οικόπεδα που υπάγονται στις 
διατάξεις του από 25.8.1969 Β. Δ/τος (ΦΕΚ 164Δ/1969) του Ν. Δ/ 
τος 8/9.6.1973 (ΦΕΚ 124Α/1973), του άρθρου 25 του Ν. 1337/ 
1983 και του άρθρου 6 του Ν. 1577/1985 και έχουν τα αντίστοιχα 
ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειάς 
τους με εφαρμογή των διατάξεων του Ν. 1577/1985. 

γ. Συντελεστή δόμησης 0,80. 

δ. Μέγιστο επιτρεπόμενο ύψος κτιρίων 9,00 μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέπε¬ 
ται η αύξηση του ύψους αυτού μέχρι 1,00 μ. ώστε να αποκτηθεί το ελά¬ 
χιστο ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00 μ. 

ε. Δεν επιτρέπεται η κατασκευή ΡΙΕΟΤΙ5. 

Η παρούσα ισχύει από την κοινοποίησή της και πριν τη δημοσίευση 
στην Εφημερίδα της Κυβερνήσεως. 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 


Βέροια, 9 Δεκεμβρίου 1987 
Ο Νομάρχης 
ΑΝΑΣΤ. ΜΠΕΡΕΤΑΣ 

Αριθ. Α.Π./ΤΑ/50514 (3) 

Έγκριση διόρθωσης ασυμφωνίας της οικοδομικής γραμμής επί της 
οδού Γιαννιτσών στο Τμήμα μεταξύ των οδών Νέστου και Β. Τσορ¬ 
λίνη, Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 18.10.1925 Δ/τος «περί τρόπου διορθώ- 
σεως ασυμφωνιών υφισταμένων μεταξύ του εγκεκριμένου σχεδίου και 
του επί του εδάφους εφαρμοσθέντος τοιούτου» (ΦΕΚ 322 Α/27.10.25) 
σε συνδυασμό με το αρθ. 2 του από 10.5.1958 Δ/τος «περί καταργή- 
σεως Συμβουλίων και Επιτροπών των Νομαρχιών αρμοδιότητος 
Υπουργείων Συγκοινωνιών, Δημοσίων Έργων και Εσωτερικών (ΦΕΚ 
98τ. Α/27.6.1958)». 

2. Την από 13.10.1987 αίτηση του Ασλανίδη Αντώνη Πολ. Υπομη¬ 
χανικού με την οποία ζήτησε την τήρηση της διαδικασίας άρσης της 
ασυμφωνίας της οικοδομικής γραμμής σε τμήμα της οδού Γιαννιτσών. 

3. Το γεγονός ότι το νότιο τμήμα της οδού Γιαννιτσών έχει οικοδο- 
μηθεί χωρίς να εφαρμοσθεί το εγκεκριμένο ρυμοτομικό σχέδιο μεταξύ 
των οδών Νέστου και Β. Τσορλίνη, αλλά εξίσωση προσαρμογής του Π. 
Γραφείου Θεσσαλονίκης (αριθ. πράξης 1915/64). 

4. Το διάγραμμα που συντάχθηκε από τον Αντώνη Ασλανίδη Πολ. 
Υπομηχανικό στο οποίο απεικονίζεται η πρόταση του αιτούντος για την 


άρση της διαπιστωθείσης αδυναμίας εφαρμογής του σχεδίου με τη νέα 
θέση της οικοδομικής γραμμής του θέματος. 

5. Τη γνωμοδότηση του συμβουλίου Χ.Ο.Π. 1460 της 43 συνεδρίας 
της 10.11.1987 που πάρθηκε ομόφωνα υπέρ της έγκρισης της άρσης 
της ασυμφωνίας που διαπιστώθηκε μεταξύ του εγκεκριμένου ρυμοτομι¬ 
κού σχεδίου και εκείνου που εφαρμόσθηκε στο έδαφος ως προς τη θέση 
της Νότιας οικοδομικής γραμμής της οδού Γιαννιτσών μεταξύ των 
οδών Νέστου και Β. Τσορλίνη όπως ειδικότερα απεικονίζεται στο διά¬ 
γραμμα που συνοδεύει την παρούσα απόφαση, αποφασίζουμε: 

Εγκρίνουμε τη διόρθωση ασυμφωνίας που διαπιστώθηκε μεταξύ του 
εγκεκριμένου σχεδίου με τα από 3.4.29 και 26.1.35 Δ/γμα ρυμοτο¬ 
μίας και εκείνου που έχει εφαρμοσθεί ως προς τη θέση της Νοτιάς οικο¬ 
δομικής γραμμής στο τμήμα της οδού Γ ιαννιτσών μεταξύ των οδών Νέ¬ 
στου και Βασ. Τσορλίνη όπως ειδικότερα η νέα αυτή θέση απεικονίζεται 
με τον προβλεπόμενο συμβολισμό και χρώματα στο διάγραμμα του 
Πολ. Υπομηχανικού Αντ. Ασλανίδη που συνοδεύει την απόφαση αυτή 
και αποτελεί αναπόσπαστο τμήμα της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 9 Δεκεμβρίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 4530/2409 (4) 

Αναγνώριση της υφισταμένης δημοτικής οδού που ενώνει τον οικισμό 

Ατσιμπραγά του Δήμου Αγ. Νικολάου Ν. Λασιθίου με την επαρ¬ 
χιακή οδό Αγ. Νικολάου - Ελούντας ως μοναδικής τοιαύτης. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Το Ν. 3200/55 «περί Διοικητικής αποκεντρώσεως». 

2) Το αριθ. 532/70 Ν.Δ. «περί συμπληρώσεως των διατάξεων περί 
διοικητικής αποκ/σεως». 

3) Το Ν. 1032/80 «περί συστάσεως ΥΧΟΠ» και του Ν. 1558/ 
1985 (ΦΕΚ 137 Α726.7.85). 

4) Τις διατάξεις του Β.Δ. 23.10.59 και το άρθρ. 1 του Π.Δ. 24/ 
31.5.85 (ΦΕΚ 270 Δ) «περί τροποποιήσεως των όρων και περιορι¬ 
σμών δομήσεως των γηπέδων εκτός ρυμοτομικών σχεδίων και εκτός 
ορίων οικισμών. 

5) Την από 20.5.87 (αριθ. πρωτ. 1956) αίτηση του Δήμου Αγ. Νι¬ 


κολάου. 

6) Τη σύμφωνη γνωμοδότηση του Συμβουλίου ΧΟΠ Ν. Λασιθίου 
όπως διατυπώθηκε στην αριθ. 110/20.10.87 γνωμοδότηση του, απο¬ 
φασίζουμε: 

Αναγνωρίζουμε την υφισταμένη δημοτική οδό που ενώνει τον οικισμό 
Ατσιμπραγά Δ. Αγ. Νικολάου με την επαρχιακή οδό Αγίου Νικολάου - 
Ελούντας ως μοναδική τοιαύτη όπως σημειώνεται με πράσινο στο από¬ 
σπασμα χάρτου της περιοχής. Στο δρόμο έχουν εφαρμογή οι όροι δόμη¬ 
σης του άρθρ. 1 του Π.Δ. 24/31.5.87 όπως τροποποιήθηκε μεταγενέ¬ 
στερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 30 Νοεμβρίου 1987 
Ο Νομάρχης 
Γ. ΤΖΑΝΑΚΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




